คือเราเพิ่งมีอะไรกับแฟนเสร็จ ตอนประมาณ 3-4ทุ่ม ของวันที่ 27 พฤจิกายน พอเสร็จแล้วแฟนก็ดึงออกปกติ เราเลยจะลุกไปล้าง แต่ดันเจอถุงยางติดมากับช่องคลอดเรา ตรงโคนถุงอยู่ข้างนอกชัดเจน ออกมาประมาณ2-3เซน เราเลยรีบล้าง พอมาเดินมาดู ที่นอน น้ำของแฟนเต็มที่นอนเลยค่ะ รวมกันเป็นกองๆเดียวแบบไม่กระจายไปไหน เรากลัว เ คือเรามีอะไรกับแฟนใส่ถุงป้องกันตลอด เเล้วเช้าของวันที่28 เวลา7โมง เราซื้อยาคุมฉุกเฉินมากิน ใจจริงอยากซื้อยาคุมตั้งเเต่ตอนมีเพศสัมพันธ์เสร็จเเต่ร้านขายยาปิดหมดเเล้วเลยต้องเป้นตอนเช้า แบบนี้จะท้องไหมคะ เกิดเหตุการณ์แบบนี้ เครียดมากเลยค่ะ
สวัสดีค่ะ การใช้ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% แต่หากใช้ไม่ถูกต้อง รวมถึงการที่ถุงยางอนามัยหลุดคาช่องคลอด โอกาสในการตั้งครรภ์ก็จะมากขึ้น อย่างไรก็ตาม หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่าน้อยอยู่ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ